ขอบำเหน็จตกทอด
ไพโรจน์ พรหมสาส์น,เสาร์นี้มีเรื่องที่น่าสนใจสำหรับข้าราชการบำนาญ ซึ่งจำเป็นต้องนำมาแจ้งให้ทราบถึงแม้ว่าจะล่าช้าไปบ้าง,ทั้งนี้ จากการประชุมใหญ่ของ สมาคมข้าราชการอาวุโสแห่งประเทศไทย ที่สำนักงาน ก.พ. (นนทบุรี) เมื่อวันที่ 15 พฤษภาคม 2561 นายไพโรจน์ พรหมสาส์น นายกสมาคม ได้แถลงข่าวต่อสื่อมวลชนมีสาระสำคัญดังนี้,สมาคมข้าราชการอาวุโสแห่งประเทศไทย เป็นที่รวมของบรรดาข้าราชการอาวุโสระดับบริหาร (ซี 9 หรือเทียบเท่าขึ้นไป) ก่อตั้งขึ้นและตราข้อบังคับสมาคมไว้เมื่อปี 2547 ขณะนี้มีสมาชิก 500 กว่าคน สมาคม มีวัตถุประสงค์ในการก่อตั้งในการดำเนินการที่สำคัญ คือ,1. เป็นศูนย์รวมของสมาชิกที่มีความรู้ ความสามารถ และประสบการณ์ในการปฏิบัติราชการด้านต่างๆ และมีความประสงค์ ความศรัทธาที่จะถ่ายทอดความรู้และประสบการณ์แก่ข้าราชการรุ่นหลัง ทำประโยชน์ให้แก่ราชการบ้านเมือง สังคม รวมทั้งการเป็นวิทยากร การให้คำปรึกษาแนะนำแก่องค์กรภาครัฐ องค์กรภาคเอกชน และธุรกิจเอกชนตามความเหมาะสม,2. สนับสนุนการดำเนินกิจกรรมของภาคราชการ โดยใช้ทรัพยากรบุคคลซึ่งเป็นผู้เคยรับราชการที่มีความรู้ ความสามารถ และประสบการณ์สูง เป็นกลไกเร่งเร้าและผลักดันให้ภาคราชการเปลี่ยนแปลงไปสู่ความมีประสิทธิภาพ ประสิทธิผล และสามารถแข่งขันกับเวทีโลกได้,3. ส่งเสริมสนับสนุนกิจกรรมต่างๆ สำหรับข้าราชการที่พ้นจากราชการไปแล้ว ให้สามารถดำรงชีวิตอยู่ได้อย่างมีเกียรติ ศักดิ์ศรีและมีความสุข เป็นแบบอย่างที่ดีแก่ข้าราชการรุ่นหลัง,4.ดำเนินกิจกรรมอื่นๆ ที่สามารถพิจารณาเห็นเหมาะสม,เมื่อปี 2560-2561 สมาคมได้ดำเนินกิจกรรมที่สำคัญ อาทิ การจัดทำจุลสารสมาคม เพชรเจียระไน เพื่อเผยแพร่ข่าวสารแก่สมาชิก การจัดทำโครงการสุขภาพดีมีชีวิตสดใส การสนับสนุนสำนักงาน ก.พ. ในการหาแนวทางให้ข้าราชการสูงวัยให้มีงานทำอย่างต่อเนื่องและเข้ามามีส่วนร่วมกับส่วนราชการต่างๆ และองค์กรปกครองส่วนท้องถิ่น (อปท.) ในการปฏิบัติราชการ เพื่อเป็นการ ทดแทนคุณแผ่นดิน การพิทักษ์สิทธิและสร้างสวัสดิการของข้าราชการบำนาญ การจัดให้มีการทัศนศึกษาให้ดูงาน ทั้งในประเทศและต่างประเทศ เป็นต้น,ขณะนี้สมาคมได้ร่วมกับชมรมข้าราชการบำนาญ และข้าราชการบำนาญของกระทรวง ทบวง กรมต่างๆ เพื่อเสนอขอให้รัฐบาลจ่ายเงินบำเหน็จดำรงชีพ จำนวน 15 เท่าของเงินบำนาญ ในส่วนที่ยังคงเหลืออยู่ให้ข้าราชการบำนาญอีกครั้งหนึ่ง หลังจากที่เคยจ่ายไปแล้วครั้งละ 200,000 บาท เมื่อข้าราชการบำนาญมีอายุ 60 และอายุ 65 ปี,ทั้งนี้ การจ่ายครั้งใหม่อาจดำเนินการจ่ายครั้งใหม่ เมื่อข้าราชการมีอายุ 70 และ 75 ปี ตามความเหมาะสม,นอกจากนั้น เสนอให้ลดดอกเบี้ยให้ข้าราชการบำนาญที่กู้เงินโดยใช้บำเหน็จตกทอดค้ำประกัน ให้ต่ำกว่าอัตราดอกเบี้ยขั้นพื้นฐานในการกู้เงินจากธนาคาร ทั้งนี้ อาจกำหนดให้การกู้เงินดังกล่าวกู้จากธนาคารของรัฐก็ได้,จึงขอประกาศให้สมาคม-ชมรมข้าราชการบำนาญ และข้าราชการบำนาญของกระทรวง ทบวง กรมต่างๆ ได้ให้การสนับสนุนการดำเนินการดังกล่าวข้างต้น ด้วยการลงนามรวมกันเสนอตามบัญชีที่กำหนดโดยระบุชื่อ-สกุล ตำแหน่งหน้าที่ของข้าราชการบำนาญนั้นๆ ก่อนเกษียณอายุราชการด้วย และส่งตรงมายังสำนักงาน ก.พ. (นนทบุรี) เพื่อพิจารณาดำเนินการต่อไป,ข้าราชการบำนาญท่านใดใครเห็นด้วยกับการดำเนินการเช่นนั้นโปรดติดต่อรวมพลังกันได้.,ซี.12
เสาร์นี้มีเรื่องที่น่าสนใจสำหรับข้าราชการบำนาญ ซึ่งจำเป็นต้องนำมาแจ้งให้ทราบถึงแม้ว่าจะล่าช้าไปบ้าง
มุมข้าราชการ,ซี.12,บำเหน็จ,ข้าราชการบำนาญ,สมาคมข้าราชการอาวุโสแห่งประเทศไทย